stanford-oval/wikipedia huggingface dataset:
Deadpool & Wolverine

| Deadpool & Wolverine |
| --- | --- |

Ohjaaja:  Shawn Levy
Käsikirjoittaja:   Ryan Reynolds  Rhett Reese  Paul Wernick  Zeb Wells  Shawn Levy 
Perustuu:  Marvel Comicsin sarjakuvahahmoihin Deadpool ja Wolverine
Tuottaja:   Kevin Feige  Ryan Reynolds  Shawn Levy  Lauren Shuler Donner 
Säveltäjä:  Rob Simonsen
Kuvaaja:  George Richmond
Leikkaaja:   Shane Reid  Dean Zimmerman 
Tuotantosuunnittelija:  Ray Chan
Pääosat:   Ryan Reynolds  Hugh Jackman  Emma Corrin  Matthew Macfadyen 
Valmistustiedot
Valmistusmaa:  Yhdysvallat
Tuotantoyhtiö:   Marvel Studios  Maximum Effort  21 Laps Entertainment 
Levittäjä:  Walt Disney Studios Motion Pictures
Ensi-ilta:   2024-7-2222. heinäkuuta 2024 (David H. Koch Theater)  2024-7-2424. heinäkuuta 2024 (Suomi)  2024-7-2626. heinäkuuta 2024 (Yhdysvallat)  
Kesto:  127 min
Alkuperäiskieli:  englanti
Budjetti:  200 miljoonaa dollaria
Tuotto:  1,338 miljardia dollaria
Edeltäjä:  Deadpool 2
Aiheesta muualla
IMDb 
Elonet
AllMovie
Infobox OKNimi-testi OK: 
Deadpool & Wolverine on vuonna 2024 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin sarjakuvahahmoihin Deadpool ja Wolverine. Elokuvan ohjasi Shawn Levy, joka myös käsikirjoitti sen yhdessä Ryan Reynoldsin, Rhett Reesen, Paul Wernickin ja Zeb Wellsin kanssa. Se on jatko-osa elokuville Deadpool (2016) ja Deadpool 2 (2018), sekä Marvel Cinematic Universen (MCU) 34. elokuva ja viidennen vaiheen neljäs elokuva. Pääosissa näyttelevät Reynolds, Hugh Jackman, Emma Corrin ja Matthew Macfadyen. Elokuvassa Deadpool joutuu kohtaamisiin Aikavarianssiviraston (AVV) kanssa ja päätyy tekemään yhteistyötä toisesta universumista tulevan vastahakoisen Wolverinen kanssa oman universuminsa pelastamiseksi.
20th Century Fox kehitteli alun perin kolmatta Deadpool-elokuvaa osaksi X-Men-elokuvasarjaa, mutta projekti hyllytettiin, kun The Walt Disney Company osti Foxin vuonna 2019. Hahmon oikeudet siirtyivät Marvel Studiosille, joka alkoi suunnitella uutta elokuvaa, jossa Reynolds yhä jatkaisi pääosan esittäjänä. Elokuva tuo aiempien Deadpool-elokuvien version hahmosta osaksi MCU:ta, ja on edeltäjiensä tavoin R-ikärajoitettu (Suomessa 16). Wendy Molyneux ja Lizzie Molyneux-Logelin liittyivät alkuperäisiksi käsikirjoittajiksi marraskuussa 2020. Reese ja Wernick palasivat takaisin käsikirjoittajiksi maaliskuussa 2022, kun Levy palkattiin elokuvan ohjaajaksi. Elokuvan muut näyttelijät valittiin vuoden 2023 alussa, ja samalla Wells palkattiin myös yhdeksi käsikirjoittajista. Elokuvan kuvaukset alkoivat toukokuun 2023 alussa, mutta ne keskeytettiin heinäkuussa Hollywoodin näyttelijöiden lakon 2023 vuoksi. Kuvaukset jatkuivat marraskuussa, lakon päätyttyä, ja ne saatiin päätökseen tammikuun 2024 lopulla. Elokuvan virallinen nimi paljastettiin helmikuussa 2024.
Deadpool & Wolverine sai sai maailmanensi-iltansa David H. Koch Theaterissa 22. heinäkuuta 2024. Elokuvateattereihin se ilmestyi Suomessa 24. heinäkuuta 2024 ja Yhdysvalloissa 26. heinäkuuta 2024. Elokuva on tuottanut maailmanlaajuisesti yli 1,3 miljardia dollaria, ollen samalla myös historian eniten tuottanut R-ikärajoitettu elokuva.
Näyttelijät

| 0 | 1 | 2 |
| --- | --- | --- |
|  Ryan Reynolds  | … |  Wade Wilson / Deadpool, Wade Wilson / Nicepool   |
|  Hugh Jackman  | … |  James ”Logan” Howlett / Wolverine   |
|  Emma Corrin  | … |  Cassandra Nova   |
|  Matthew Macfadyen  | … |  Herra Paradoksi   |
|  Morena Baccarin  | … |  Vanessa Carlysle   |
|  Rob Delaney  | … |  Peter Wisdom / Peterpool   |
|  Leslie Uggams  | … |  Althea / Sokea Al   |
|  Aaron Stanford  | … |  John Allerdyce / Pyro   |
|  Dafne Keen  | … |  Laura / X-23   |
|  Jon Favreau  | … |  Harold ”Happy” Hogan   |
|  Jennifer Garner  | … |  Elektra Natchios   |
|  Wesley Snipes  | … |  Eric Brooks / Blade   |
|  Channing Tatum  | … |  Remy LeBeau / Gambiitti   |
|  Chris Evans  | … |  Johnny Storm / Liekki   |
|  Wunmi Mosaku  | … |  metsästäjä B-15   |
|  Tyler Mane  | … |  Victor Creed / Sapelihammas   |
|  Karan Soni  | … |  Dopinder   |
|  Brianna Hildebrand  | … |  Negasonic Teenage Warhead   |
|  Shioli Kutsuna  | … |  Yukio   |
|  Stefan Kapičić  | … |  Piotr Rasputin / Kolossi (ääni)   |
|  Randal Reeder  | … |  Buck   |
|  Lewis Tan  | … |  Rusty / Pirstotähti   |
|  Nick Paulie  | … |  Wade Wilson / Dancepool   |
|  Aaron W. Reed  | … |  Cain Marko / Juggernaut   |
|  Mike Waters  | … |  Frederick Dukes / Blob   |
|  Christiaan Bettridge  | … |  Wanda Wilson / Ladypool   |
|  Blake Lively  | … |  Wanda Wilson / Ladypool (ääni)   |
|  Inez Reynolds  | … |  Wade Wilson / Kidpool   |
|  Nathan Fillion  | … |  Wade Wilson / Headpool (ääni)   |
|  Matthew McConaughey  | … |  Wade Wilson / Cowboypool (ääni)   |
|  Olin Reynolds  | … |  Wade Wilson / Babypool   |
|  Paul Mullin  | … |  Wade Wilson / Welshpool   |
|  Alex Kyshkovych  | … |  Wade Wilson / Canadapool   |
|  Billy Clements  | … |  Ivan / Ryssä   |
|  Jade Lye  | … |  Yuriko Oyama / Lady Kuolemanisku   |
|  Curtis Rowland Small  | … |  Napakymppi   |
|  Ayesha Hussain  | … |  Betsy Braddock / Tajunta   |
|  Daniel Medina Ramos  | … |  Mortimer Toynbee / Sammakko   |
|  Nilly Cetin  | … |  Quill   |
|  Chloe Kibble  | … |  Callisto   |
|  Jessica Walker  | … |  Philippa Sontag / Arclight   |
|  Eduardo Gago Muñoz  | … |  Azazel   |
|  Henry Cavill  | … |  James ”Logan” Howlett / ”Cavillrine” (cameo)   |
|  Ollie Palmer  | … |  asiakas baarissa (cameo)   |
|  Greg Hemphill  | … |  baarimikko (cameo)   |
|  Harry Holland  | … |  Wade Wilson / Haroldpool (cameo)   |
|  Kevin Fortin  | … |  Wade Wilson / Zenpool (cameo)   |
|  Hung Dante Dong  | … |  Wade Wilson / Roninpool (cameo)   |
Koiranäyttelijä Peggy näyttelee elokuvassa Maija Pentusta / Dogpoolia (engl. Mary Puppins), koiraeläinvarianttia Deadpoolista, minkä lisäksi nimeltään kreditoimattomat näyttelijät näyttelevät seuraavia Deadpoolin variantteja: Watari / Narri, Warda Wilson / Deadpool 2099, Frederick Wilson / Kultakauden Deadpool ja Piratepool.
Tuotanto > Tausta

Deadpoolin (2016) menestyksen jälkeen 20th Century Fox alkoi toteuttaa elokuvalle kahta jatko-osaa. Supersankariryhmä X-Voiman sanottiin esiintyvän kolmannessa elokuvassa. Deadpoolin ohjaaja Tim Miller päätti olla palaamatta jatko-osien ohjaajaksi, päänäyttelijä Ryan Reynoldsin kanssa ilmenneiden luovien erimielisyyksien vuoksi. Tämän takia David Leitch palkattiin Deadpool 2:n (2018) ohjaajaksi. Fox kuitenkin etsi kolmannelle elokuvalle eri ohjaajaa. Maaliskuussa 2017, Deadpoolin ja Deadpool 2:n käsikirjoittajiin kuuluva Rhett Reese sanoi X-Voiman tulevan tekemään ensiesiintymisensä jo Deadpool 2:ssa ennen ryhmälle suunniteltua spin-off-elokuvaa, joka olisi kolmannesta Deadpool-elokuvasta erillinen projekti.
Kun Disneyn paljastettiin joulukuussa 2017 tulevan ostamaan 21st Century Fox, The Walt Disney Companyn toimitusjohtaja Bob Iger sanoi, että Deadpool tultaisiin tuomaan osaksi PG-13-ikärajoitettua Marvel Cinematic Universea (MCU), ja että Disney oli halukas tekemään R-ikärajoitettuja (Suomessa 16) Deadpool-elokuvia. Hän lisäsi, että Deadpoolin kaltaisille tultaisiin tuottamaan oma brändi Marvel Cinematic Universeen. Toukokuussa 2018 Reynolds sanoi, ettei kolmatta Deadpool-elokuvaa välttämättä tultaisi tekemään, koska elokuvasarja aikoi keskittyä X-Voimaan. Reese ja toinen käsikirjoittaja, Paul Wernick, olivat kuitenkin varmoja, että kolmas elokuva tultaisiin tekemään, kunhan Reynolds pitäisi taukoa hahmon näyttelemisestä X-Voima-elokuvan jälkeen. Tätä verrattiin crossover-elokuvaan The Avengers (2012), joka julkaistiin elokuvien Iron Man 2 (2010) ja Iron Man 3 (2013) välillä. Leitch ilmaisi halunsa palata ohjaamaan vielä yhden Deadpool-elokuvan. Myöhemmin, vuoden 2018 lopulla, julkaistiin Once Upon a Deadpool, PG-13-ikärajoitettu versio Deadpool 2:sta. Disney ja Marvel Studios katsoivat kyseisen version huolella, jotta tietäisivät miten käyttää hahmoa PG-13-ikärajoitetussa MCU:ssa. Reynolds paljasti myöhemmin, että kolmas elokuva olisi road movie -tyylinen elokuva, jossa olisi mukana myös X-Men-elokuvasarjasta tuttu Hugh Jackmanin näyttelemä James ”Logan” Howlett / Wolverine. Jackman itse oli jo kuvitellut sellaisen idean elokuvan 48 tuntia (1982) pohjalta vuonna 2016, vaikka oli jo aikonut Loganin (2017) jälkeen vetäytyä Wolverinen roolista. Maaliskuussa 2019 Disney viimeisteli sopimuksensa Foxin ostamisesta, jolloin Deadpoolin elokuvaoikeudet palasivat Marvel Studiosille. Tämän seurauksena Fox hyllytti kaikki omat kehitteillä olevat Marvel-elokuvansa.
Tuotanto > Jälkituotanto

Helmikuussa 2024 teaser-traileri paljasti elokuvan virallisen nimen olevan Deadpool & Wolverine, ja että Macfadyen näytteli AVV:n agentti Paradoksia, kun taas Randal Reederin ja Lewis Tanin paljastettiin palaavan aiemmista Deadpool-elokuvista Buckin ja Pirstotähden rooleihin, ja Aaron Stanfordin paljastettiin palaavan aiemmista X-Men -elokuvista näyttelemään Pyroa. Yhdysvaltain tekijänoikeustoimistoon tehty hakemus elokuvasta vahvisti Garnerin roolin Elektrana, ja paljasti Corrinin näyttelemän roiston elokuvassa olevan Cassandra Nova. Elokuvan ensimmäinen virallinen traileri paljasti Lokista tutun Aliothin sekä X-Men 2:sta (2003) ja X-Men: First Classistä (2011) tuttujen Lady Kuolemaniskun ja Azazelin esiintyvän myös elokuvissa.
Levy ei uskonut, että Lokista tutun Aikavarianssiviraston roolin tai elokuvan multiversumiyhteyksien ymmärtämiseksi ei tarvinnut katsoa aiempia elokuvia, ja että elokuva olisi riittävän viihdyttävä sellaisenaan. Elokuvan jälkituotanto saatiin päätökseen 19. kesäkuuta 2024. Elokuvan leikkasivat Shane Reid ja Dean Zimmerman. Visuaalisista efekteistä vastaavat Industrial Light & Magic (ILM), Framestore, Base FX, Barnstorm VFX, Raynault VFX, Rising Sun Pictures ja Wētā FX, Swen Gillbergin toimiessa visuaalisten efektien valvojana.
Musiikki

Elokuvan musiikin sävelsi Rob Simonsen, joka oli aiemmin työskennellyt Levyn kanssa The Adam Projectin ja Stranger Thingsin neljännen tuotantokauden parissa. Hollywood Records julkaisi soundtrackin nimeltä Deadpool & Wolverine: Van Jamz digitaalisesti 24. heinäkuuta 2024, ja fyysisesti 26. heinäkuuta. Se sisälsi 17 laulua, mukaan lukien Deadpool & Wolverinepääteemalaulu ”LFG”. Simonsenin sävellykset sisältävä soundtrack julkaistiin digitaalisesti 24. heinäkuuta sekä normaalina versiona että deluxe-versiona, jälkimmäisen sisältäöessä myös Van Jamzistä tuttuja lauluja. Warner Records julkaisi 9. elokuuta EP-levyn nimeltä Deadpool & Wolverine: Madonna’s ”Like a Prayer” EP, joka sisältää myös Madonnan laulun "Like a Prayer" sekä elokuvassa kuultuja remix-versioitakyseisestä laulusta.
Julkaisu

Deadpool & Wolverine sai ensiesityksensä David H. Koch Theaterissa, New Yorkissa, 22. heinäkuuta 2024. Teatteriensi-iltansa elokuva sai Suomessa 24. heinäkuuta 2024 ja Yhdysvalloissa 26. heinäkuuta. Aiemmat suunnitellut ensi-iltapäivämäärät olivat 6. syyskuuta 2024, 8. marraskuuta 2024 ja 3. toukokuuta 2024. Disney käytti elokuvan markkinointiin noin 100 miljoonaa dollaria.
Huomioita

↑  Kuvailtu elokuvassa Deadpool 2 (2018).
↑  Sillä nimellä X-Men-elokuvasarjan pääuniversumia kutsutaan.
↑  Maa-616 on nimitys, jolla Marvel Cinematic Universen pääuniversumia elokuvassa myös kutsutaan.
↑  Kuvailtu elokuvassa Logan (2017).
Aiheesta muualla

Deadpool & Wolverine Internet Movie Databasessa (englanniksi)
Elokuvan traileri YouTubessa (englanniksi)
Ryan Reynolds Deadpoolina ja Hugh Jackman Wolverinena elokuvassa. Reynoldsin rooliasu perustuu Deadpoolin ulkonäköön 1990-sarjakuvista, ja Jackmanin asu perustuu Wolverinen ulkonäköön Astonishing X-Men-sarjakuvista, ollen samalla Jackmanin ensimmäinen elokuva sarjakuvista tutussa Wolverinen asussa.
Fragile (Yesin albumi)

| Fragile Yes |
| --- | --- | --- |

Studioalbumin tiedot
 Äänitetty : 1971
 Julkaistu: 1971
 Tuottaja(t): Yes/Eddie Offord
 Tyylilaji: progressiivinen rock sinfoninen rock
 Kesto: 41.16
 Levy-yhtiö: Atlantic Records
Yesin muut julkaisut
| The Yes Album 1970 | Fragile 1971 | Close To The Edge 1972 |
Fragile on brittiläisen progressiivista rockia edustavan yhtyeen Yesin neljäs albumi, joka julkaistiin vuonna 1971. Se on yksi yhtyeen kuuluisimmista albumeista ja voidaankin laskea progressiivisen rockin klassikkojen joukkoon. Albumin tunnetuimmat kappaleet lienevät "Roundabout" ja "Heart of the Sunrise". Albumi jakautuu kahtia siten, että viisi kappaletta on yhtyeen yksittäisten jäsenten sooloesityksiä tai jäsenen persoonallinen idea, jonka toteutuksessa muut ovat mukana.
Levyn toinen raita "Cans and Brahms" käyttää melodiaa Brahmsin neljännen sinfonian kolmannesta osasta. Rick Wakeman on sovittanut teoksen instrumenttien osuudet eri kosketinsoittimille.
"We Have Heaven" -kappale perustuu rinnakkaisiin laulumelodioihin ja -harmonioihin, jotka Jon Anderson esittää yksin päällekkäisäänitysten avulla yhtyeen säestäessä.
"Five Per Cent for Nothing" on Bill Brufordin luoma ja yhtyeen esittämä soittotekninen näyttö, jossa rummut on soitettu aitona esityksenä yhdellä otolla.
"The Fish" -kappaleessa Chris Squiren melodiakulut ja säestys on toteutettu bassolla rumpukompin kanssa.
"Mood for the Day" on Steve Howen klassisvaikutteinen akustinen soolonumero.
Avauskappale "Roundabout" julkaistiin editoituna singlenä USA:ssa b-puolenaan "Long Distance Runaround" tammikuussa 1972. Sen paras listasijoitus oli 13.
2002 julkaistulla DVD audio-versiolla kappalevalikoimaan on lisätty Paul Simonin sävellys "America" versiona, jonka kesto on 10:30. Se on aiemmin ilmestynyt 1975 julkaistulla Yesterdays - kokoelmalla sekä Atlantic - levy-yhtiön kokoelmalla Age of Atlantic, mutta tässä versiossa on aiemmin pois editoituja lauluosuuksia.
Albumin kansitaide on Roger Deanin luoma esittäen hajoamassa olevaa maailmaa. Teema jatkuu seuraavien albumien kansitaiteessa muodostaen yhtenäisen kokonaisuuden.
Kappaleet

Roundabout (Jon Anderson, Steve Howe) – 8:33
Cans and Brahms (Johannes Brahms, sov. Rick Wakeman) – 1:38
We Have Heaven (Anderson) – 1:40
South Side of the Sky (Anderson, Chris Squire) – 7:58
Five Per Cent for Nothing (Bill Bruford) – 0:35
Long Distance Runaround (Anderson) – 3:30
The Fish (Schindleria praematurus) (Squire) – 2:39
Mood for a Day (Howe) – 3:00
Heart of the Sunrise (Anderson, Squire, Bruford) – 11:27
Kappaleen "Heart of the Sunrise" lopussa kertautuu kappaleen "We Have Heaven" -teema.
Jäsenet

Jon Anderson − laulu
Chris Squire − basso, laulu
Steve Howe − sähkökitara ja akustinen kitara, laulu
Rick Wakeman − Hammond-urut, piano, sähköpiano, Mellotron, Moog-syntetisaattori
Bill Bruford − rummut ja lyömäsoittimet
Vihreä eduskuntaryhmä

| Vihreä eduskuntaryhmä Gröna riksdagsgruppen |
| --- | --- |
Asema:  oppositio
Perustettu:  26. maaliskuuta 1983
Jäsenpuolueet:  Vihreä liitto
Puheenjohtaja:  Oras Tynkkynen
Vaalipiiri:  Suomen valtiopäivät
Varapuheenjohtajat:   Krista Mikkonen  Inka Hopsu 
Pääsihteeri:  Tiina Kivinen
Edustus:  13 / 200
Kotisivu:  www.vihreat.fi
Vihreä eduskuntaryhmä (Vihr.) on Vihreän liiton kansanedustajien muodostama yhteistyöelin eduskunnassa. Vaalikaudella 2023–2027 ryhmään kuuluu 13 edustajaa, joka on seitsemän paikkaa vähemmän kuin edellisellä vaalikaudella.
Eduskuntaryhmän puheenjohtaja on Oras Tynkkynen, ensimmäinen varapuheenjohtaja Krista Mikkonen ja toinen varapuheenjohtaja Inka Hopsu. Vihreiden ryhmäkansliassa työskentelee yhdeksän työntekijää, ja ryhmän pääsihteeri on Tiina Kivinen. Jokaisella kansanedustajalla on lisäksi oma avustajansa.
Vihreässä eduskuntaryhmässä ei ole ryhmäkuriaselvennä. Eduskuntaryhmä pitää kokouksia säännöllisesti kerran viikossa. Niissä keskustellaan ajankohtaisista poliittisista kysymyksistä ja ryhmän kannoista asioihin.
Jäsenet

Vaalikaudella 2023–2027 vihreässä eduskuntaryhmässä on 13 kansanedustajaa.
| Kansanedustaja | Vaalipiiri |
| --- | --- |
Alviina Alametsä: Helsingin vaalipiiri
Fatim Diarra: Helsingin vaalipiiri
Tiina Elo: Uudenmaan vaalipiiri
Bella Forsgrén: Keski-Suomen vaalipiiri
Pekka Haavisto: Helsingin vaalipiiri
Atte Harjanne: Helsingin vaalipiiri
Hanna Holopainen: Kaakkois-Suomen vaalipiiri
Inka Hopsu: Uudenmaan vaalipiiri
Saara Hyrkkö: Uudenmaan vaalipiiri
Krista Mikkonen: Savo-Karjalan vaalipiiri
Jenni Pitko: Oulun vaalipiiri
Oras Tynkkynen: Pirkanmaan vaalipiiri
Sofia Virta: Varsinais-Suomen vaalipiiri
Valiokuntapaikat

Seuraavassa on lueteltu vihreiden edustajat valiokunnissa vaalikaudella 2023–2027.
| Valiokunta | Varsinais­jäsenet | Varajäsenet | Lähde |
| --- | --- | --- | --- |
| Suuri valiokunta | Sofia Virta | – |  |
| Valtiovarainvaliokunta | Krista Mikkonen | - |  |
| Perustuslakivaliokunta | Fatim Diarra | — |  |
| Ulkoasiainvaliokunta | Pekka Haavisto | — |  |
| Sivistysvaliokunta | Inka Hopsu | — |  |
| Tulevaisuusvaliokunta | Krista Mikkonen | — |  |
| Hallintovaliokunta | Alviina Alametsä | — |  |
| Lakivaliokunta | Alviina Alametsä | — |  |
| Liikenne- ja viestintävaliokunta | Tiina Elo | — |  |
| Maa- ja metsätalousvaliokunta | Tiina Elo | — |  |
| Puolustusvaliokunta | Hanna Holopainen | — |  |
| Sosiaali- ja terveysvaliokunta | Bella Forsgrén | — |  |
| Talousvaliokunta | Oras Tynkkynen | — |  |
| Tiedusteluvalvontavaliokunta | Hanna Holopainen | — |  |
| Työelämä- ja tasa-arvovaliokunta | Fatim Diarra | — |  |
| Ympäristövaliokunta | Krista Mikkonen (pj.) | — |  |
| Tarkastusvaliokunta | Hanna Holopainen | — |  |
Valiokuntapaikat > Huomiot

↑  Korvasi vanhempainvapaalle jääneen Jenni Pitkon marraskuussa 2024.
Historiaa

Vihreät saivat ensimmäiset kansanedustajansa vuoden 1983 vaaleissa, kun puoluetta ei ollut vielä perustettu. Ville Komsi ja Kalle Könkkölä muodostivat ensimmäisen Vihreän eduskuntaryhmän ja toimivat vuorotellen sen puheenjohtajana.
Historiaa > Vaalikausi 1987–1991

Vihreässä eduskuntaryhmässä oli neljä kansanedustajaa. Ryhmän puheenjohtajana toimi vuosina 1987–1988 Pekka Haavisto ja 1989–1990 Erkki Pulliainen.
Historiaa > Vaalikausi 1991–1995

Vihreiden kansanedustajien määrä nousi kymmeneen. Eduskuntaryhmän puheenjohtajina toimivat vuosina 1991–1992 Satu Hassi, vuonna 1993 Pekka Haavisto ja vuosina 1993–1994 Paavo Nikula.
Historiaa > Vaalikausi 1995–1999

Vihreillä oli yhdeksän kansanedustajaa ja yksi ministeri. Eduskuntaryhmän puheenjohtajina olivat vuonna 1995 Tuija Brax, vuosina 1995–1996 Paavo Nikula, vuonna 1997 Satu Hassi ja vuonna 1998 Osmo Soininvaara.
Historiaa > Vaalikausi 1999–2003

Vihreään eduskuntaryhmään kuului 11 kansanedustajaa, joista kaksi toimi puolet kaudesta ministerinä. Puheenjohtajina ryhmässä olivat vuosina 1999–2001 Ulla Anttila ja 2001–2003 Janina Andersson.
Historiaa > Vaalikausi 2003–2007

14 kansanedustajan ryhmän puheenjohtajina toimivat vuosina 2003–2004 Satu Hassi ja 2004–2007 Heidi Hautala.
Historiaa > Vaalikausi 2007–2011

Ryhmän puheenjohtajana toimivat vuosina 2007–2009 Anni Sinnemäki ja 2009–2011 Ville Niinistö.
Historiaa > Vaalikausi 2011–2015

Kymmenhenkisen eduskuntaryhmän puheenjohtajana aloitti Ville Niinistö, mutta hallituksen muodostumisen jälkeen tehtävään valittiin Pekka Haavisto. Toukokuussa 2013 ryhmän uudeksi puheenjohtajaksi valittiin Oras Tynkkynen ja saman vuoden lokakuussa Outi Alanko-Kahiluoto.
Historiaa > Vaalikausi 2015–2019

Vihreään eduskuntaryhmään kuului 15 kansanedustajaa. Ryhmän puheenjohtajana toimi Outi Alanko-Kahiluoto, ensimmäisenä varapuheenjohtajana Johanna Karimäki ja toisena varapuheenjohtana Jani Toivola.
Historiaa > Vaalikausi 2019–2023

Vihreässä eduskuntaryhmässä oli 20 kansanedustajaa. Ryhmän puheenjohtajana kesäkuussa 2019 aloitti Emma Kari ja varapuheenjohtajina Saara Hyrkkö ja Jenni Pitko. Lokakuussa 2021 ryhmän uudeksi puheenjohtajaksi valittiin Atte Harjanne.
Eduskuntavaaleissa 2019 kansanedustajiksi eivät pyrkineet enää Hanna Halmeenpää, Ville Niinistö, Jani Toivola tai Antero Vartia.
Historiaa > Vaalikausi 2023–2027

Vihreään eduskuntaryhmään kuuluu 13 kansanedustajaa. Ryhmän puheenjohtajana aloitti Atte Harjanne sekä varapuheenjohtajina Saara Hyrkkö ja Jenni Pitko. Kesäkuussa 2023 ryhmän uusiksi varapuheenjohtajiksi valittiin Krista Mikkonen ja Inka Hopsu. Elokuussa 2024 ryhmän uudeksi puheenjohtajaksi valittiin Oras Tynkkynen.
Aiheesta muualla

Vihreä eduskuntaryhmä Vihreän liiton sivustolla
Vihreä eduskuntaryhmä eduskunnan sivustolla
| n k Vihreän liiton kansanedustajat 2023–2027 |
| --- | --- |
Eduskuntaryhmä (13):  Alametsä (2024–)  Diarra  Elo   Forsgrén  Haavisto  Harjanne  Holopainen  Hopsu  Hyrkkö  Mikkonen  Ohisalo (2023–2024)  Pitko  Tynkkynen  Virta 
| n k Suomen eduskunnan eduskuntaryhmät |
| --- | --- |
Valtioneuvosto (109):  Kansallisen kokoomuksen eduskuntaryhmä (48)  Perussuomalaisten eduskuntaryhmä (46)  Ruotsalainen eduskuntaryhmä (10)  Kristillisdemokraattinen eduskuntaryhmä (5) 
Oppositio (91):  Sosialidemokraattinen eduskuntaryhmä (43)  Keskustan eduskuntaryhmä (22)  Vihreä eduskuntaryhmä (13)  Vasemmistoliiton eduskuntaryhmä (11)  Liike Nyt -eduskuntaryhmä (1)  Eduskuntaryhmä Timo Vornanen (1)
Heaven & Earth

| Heaven & Earth Yes |
| --- | --- | --- |

Studioalbumin tiedot
 Julkaistu: 16. heinäkuuta 2014
 Tyylilaji: progressiivinen rock AOR
 Kesto: 51.29
 Levy-yhtiö: Frontier
Listasijoitukset
  45.
Yesn muut julkaisut
| In the Present – Live from Lyon 2011 | Heaven & Earth 2014 | Like It Is: Yes at the Bristol Hippodrome 2014 |
Heaven & Earth on brittiläisen progressiivista rockia soittavan Yes-yhtyeen kahdeskymmenesensimmäinen studioalbumi, joka julkaistiin 16. heinäkuuta 2014.
Kappaleet

"Believe Again" – 8.01
"The Game" – 6.49
"Step Beyond" – 5.34
"To Ascend" – 4.40
"In a World of Our Own" – 5.19
"Light of the Ages" – 7.37
"It Was All We Knew" – 4.11
"Subway Walls" – 9.02
Aiheesta muualla

Heaven & Earth Discogsissa. (englanniksi)
| n k Yes |
| --- | --- |
 Jon Davison  Steve Howe  Geoff Downes  Billy Sherwood   Chris Squire  Jon Anderson  Bill Bruford  Peter Banks  Tony Kaye  Rick Wakeman  Alan White  Patrick Moraz  Trevor Horn  Trevor Rabin  Igor Khoroshev  Benoît David  Oliver Wakeman  Geoff Downes 
Studioalbumit:  Yes  Time and a Word  The Yes Album  Fragile  Close to the Edge  Tales from Topographic Oceans  Relayer  Going for the One  Tormato  Drama  90125  Big Generator  Union  Talk  Open Your Eyes  The Ladder  Magnification  Fly from Here  Heaven & Earth  The Quest  Mirror to the Sky 
Livealbumit:  Yessongs  Yesshows  9012Live: The Solos  Keys to Ascension  Keys to Ascension 2  House of Yes - Live from the House of Blues  Yes: Live - 1975 at Q.P.R.  The Word is Live  In the Present: Live From Lyon 
Kokoelmat:  Yesterdays  Classic Yes  Yesyears  Yesstory  In a Word: Yes (1969-)  Yes Remixes  The Ultimate Yes: 35th Anniversary Collection  Live & Solo: The Yes Collection  Greatest Hits Live
Open Your Eyes

| Open Your Eyes Yes |
| --- | --- | --- |

Studioalbumin tiedot
 Julkaistu: 25. marraskuuta 1997
 Tyylilaji: progressiivinen rock, poprock, AOR
 Kesto: 72.06
 Levy-yhtiö: Eagle (UK), Beyond Music (US)
Yesn muut julkaisut
| Keys to Ascension 2 1997 | Open Your Eyes 1997 | The Ladder 1999 |
Open Your Eyes on brittiläisen progressiivista rockia soittavan Yes-yhtyeen seitsemästoista studioalbumi, joka julkaistiin vuonna 25. marraskuuta 1997.
Kappaleet

"New State of Mind" – 6.00
"Open Your Eyes" – 5.14
"Universal Garden" – 6.16
"No Way We Can Lose" – 4.56
"Fortune Seller" – 5.00
"Man in the Moon" – 4.41
"Wonderlove" – 6.06
"From the Balcony" – 2.43
"Love Shine" – 4.37
"Somehow, Someday" – 4.47
"The Solution" – 5.25
"The Source" – 16.21